CELEX: E2021P0003
Language: hr
Date: 2021-07-01 00:00:00
Title: Zahtjev za savjetodavno mišljenje Suda EFTA-e koji je 1. srpnja 2021. podnio Okružni sud u Oslu (Oslo tingrett) u vezi s predmetom PRA Group Europe AS protiv Staten v/Skatteetaten (Predmet E-3/21) 2021/C 426/06

21.10.2021   
            
            
               HR
            
            
               Službeni list Europske unije
            
            
               C 426/9
            
         
      Zahtjev za savjetodavno mišljenje Suda EFTA-e koji je 1. srpnja 2021. podnio Okružni sud u Oslu (Oslo tingrett) u vezi s predmetom PRA Group Europe AS protiv Staten v/Skatteetaten
      (Predmet E-3/21)
      (2021/C 426/06)
      Dopisom Sudu EFTA-e od 1. srpnja 2021., zaprimljenim u pisarnici Suda 2. srpnja 2021., Okružni sud u Oslu (Oslo tingrett) podnio je zahtjev za savjetodavno mišljenje u predmetu PRA Group Europe AS protiv Staten v/Skatteetaten o sljedećim pitanjima:
      
                  1.
               
               
                  Postoje li ograničenja u smislu članka 31. i u vezi s člankom 34. Sporazuma o EGP-u kada doprinosi grupe norveških trgovačkih društava povećavaju maksimalni odbitak za kamate, a time i pravo na odbitak kamata na dug prema povezanim strankama u skladu s pravilom o ograničenom odbitku kamata, što je prema norveškim poreznim propisima mogućnost koja nije dostupna za ulaganja koja vrše ili pribavljaju trgovačka društva iz EGP-a ?
               
            
                  2.
               
               
                  Može li se situacija trgovačkog društva iz EGP-a u grupi s norveškim trgovačkim društvom usporediti sa situacijom norveškog trgovačkog društva u grupi s drugim norveškim trgovačkim društvom? Koliko je za usporednu procjenu važna činjenica da trgovačko društvo iz EGP-a norveškom trgovačkom društvu nije dalo doprinos grupe nego zajam?
               
            
                  3.
               
               
                  Ako ograničenje postoji: koji su razlozi od općeg interesa kojima se opravdava takvo ograničenje?